cyanic-selkie/wikianc huggingface dataset:
Սեն Մարսել (Էն)
Աշխարհագրություն
Կոմունան Փարիզ քաղաքից գտնվում է 380 կմ հարավ-արևելք, դեպի հյուսիս-արևելք՝ Լիոն քաղաք, 24 կմ է և 34 կմ հարավ-արևմուտք Բուրկ ան Բրեսից ։
Կլիմա
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։
Բնակչություն
Կոմունայի բնակչությունը 2010 թվականին կազմել է 1212 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 845 մարդկանցից 670-ը տնտեսապես ակտիվ են եղել, 175-ը ` պասիվ (ակտիվության ցուցանիշը` 79,3% է, 1999 թվականին՝ 76.9%)։ 670 ակտիվ բնակիչներից աշխատել են 624-ը (334 տղամարդ, 290 կին), գործազուրկ է եղել 46 մարդ (19 տղամարդ և 27 կին)։ 175 պասիվներից 93 հոգի եղել են աշակերտ կամ ուսանող, 44-ը՝ թոշակառու, 38-ը պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Արաբկիր ՖԱ
«Ֆուտբոլային Ակումբ Արաբկիր» (FC Arabkir), հայկական ֆուտբոլային ակումբ Երևանում։
Պատմություն
«Արաբկիր» ֆուտբոլային ակումբ հիմնադրվել է 1977 թվականին և ստացել «Կանազ Երևան ՖԱ» անվանումը։ 1995 թվականին ակումբը վերանվանվել է «Արաբկիր ՖԱ»։
Արտաքին հղումներ
Կատեգորիա:Հայկական ֆուտբոլային ակումբներ Կատեգորիա:Սպորտը Երևանում
Դանա Այվի
Դանա Այվի (Dana Ivey, ), ամերիկացի դերասանուհի։
Կյանք
Դանա Այվին ծնվել է 1942 թվականին ԱՄՆ Ջորջիա նահանգի Ատլանտա քաղաքում, լոգոպեդ և դերասանուհի Մերի Նել Այվիի (ծնված Մակ-Քոնում) և ֆիզիկոս Հյու Դոգերտի Այվիի ընտանիքում։
Կարիերա
Վեց տարեկան հասակում Դանան, որոշել է դառնալ դերասանուհի, ինչպես իր մայրը։ Նա սկսել է զբաղվել դերասանական արվեստով դեռևս միջին դպրոցից։ Ֆլորիդայում՝ որտեղ նա սովորել է դպրոցը վերջացնելուց հետո, Դանան կատարել է գլխավոր դերեր Rollins College-ի թատրոնում։
Քանի որ Այվին օժտված դերասանուհի էր, ստանում էր կրթաթոշակ՝ Անգլիայում՝ Լոնդոնի երաժշտության և թատրոնի ակադեմիայի դրամատիկական բաժնում սովորելու համար։ Դանան թատրոնի բեմում արժանացել է փառքի, գրավել է քննադատների ուշադրությունը, ինչպես նաև ստացել է բազմաթիվ մրցանակներ, ինչպիսիք են «Tony Awards»-ը, «Outer Critics»-ը, «Drama Desk»-ը։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Թոռներ (հուշագրություն)
Թոռներ (Torunlar), Ֆեթհիյե Չեթինի և Այշե Գյուլ Ալթընայի Հայոց ցեղասպանության մասին հուշագրությունը, որտեղ ներկայացված են 1915 թվականին կամ էլ դրանից առաջ իսլամացված, ձուլված Անատոլիայի հայ երեխաների պատմությունները։
Ֆեթհիյե Չեթին
Ֆեթհիյե Չեթինը ծնվել է Մադենում։ Տարրական, միջնակարգ կրթություն ստացել է Մահմուդիյեում, Մադենում և Էլյազիգում։ Ավարտել է Անկարայի համալսարանի իրավաբանական ֆակուլտետը։ Եղել է Ստամբուլի փաստաբանների կոլեգիայի, Մարդու իրավունքների պաշտպանության գործադիր կոմիտեի անդամ և փոքրամասնությունների իրավունքների պաշտպանության աշխատանքային խմբի խոսնակը։
Հրանտ Դինքի ընտանիքի փաստաբանն է։
Այշե Գյուլ Ալթընայ
Մանկությունը անցել է Դիարբեքիրում, երիտասարդությունը՝ Ստամբուլում։ Ուսանել է քաղաքագիտություն և հասարակագիտություն Բողազջը համալսարանում։ Մշակութային մարդաբանության դոկտորի կոչում է ստացել ամերիկյան Դյուկ համալսարանում։ Սաբանջ համալսարանում դասավանդում է մարդաբանություն և մշակութաբանություն։ Հեղինակել է «Հայրենիք-ազգ-կանայք» (llestim, 2000), «Ռազմական ազգի ֆիլմը։ Միլիտարիզմը, գենդերականությունը և կրթությունը Թուրքիայում» (Palgrave Macmillan, 2004), «Էբրու. մշակութային բազմազանության արտացոլումը» (Metis, 2007), «Այսպես գեղեցիկ եմ» (Հյուլյա Ադակի, Էսին Դյուզելի և Նիլգյուն Բայրաքթարի համահեղինակությամբ, sel, 2008) գրքերը։ Այշե Գյուլ Ալթընայի «Թուրքիայում կանանց նկատմամբ բռնությունը» (Յեշիմ Արատի համահեղինակությամբ, 2007) աշխատությունը 2008 թվականին արժանացել է «PEN Դույգու Ասենա» մրցանակին։
Գրքի մասին
«Թոռներ» գրքում 1915 թվականին կամ էլ դրանից առաջ իսլամացված, ձուլված Անատոլիայի հայ երեխաների պատմություններն են։ Գիրքը վկայությունների ժողովածու է, որում մարդիկ պատմում են իրենց ապրած ողբերգական զգացումները, երբ տարիներ անց պարզել են իրենց մեծ մայրերի հայկական արմատների փաստը։ Իրենք մարդիկ են, որոնք ինչ որ կերպ դարձել են Ցեղասպանության զոհ ։ Հեղինակները գրքում ամբողջացրել են 24 պատմություն։
Ծանոթագրություններ
Կատեգորիա:Գրական գործեր Հայոց ցեղասպանության մասին
Ջրի ճգնաժամ (Քեյփթաուն)
Նախապատմություն
Քեյփթաունի տարածաշրջանում առկա է Միջերկրածովյան կլիմա տաք, չոր ամառներով և ձմեռային տեղատարափ անձրևներով։ Ջուրը հիմնականում մատակարարվում է Արևմտյան Քեյփի ջրամատակարարման համակարգի վեց խոշոր ջրամբարներից, որոնք գտնվում են մոտակա լեռնային շրջաններում ։ Ամբարտակներն անձրևներից լցվում են ջրհավաք ավազաններում հիմնականում մայիս-օգոստոս ձմեռային ամիսներին, իսկ նոյեմբեր-ապրիլ ամառային չոր ամիսների ընթացքում ջրամբարի մակարդակը նվազում է, որի ընթացքում քաղաքային ջրօգտագործումն ավելանում է և գյուղատնտեսական տարածքներում կատարվում է ոռոգման գործընթացը։
Քեյփթաունի բնակչությունը 1995 թվականի 2,4 միլիոն բնակչությունից 2018 թվականին հասել է 4,3 միլիոն, 23 տարիների ընթացքում բնակչությունը 79 տոկոսով աճել է, մինչդեռ ջրամբարի պաշարը նույն ժամանակահատվածում ավելացել է միայն 15 տոկոսով ։ 2016/2017 թթ. քաղաքի ջրամատակարարման 64,5%-ը բաժին էր ընկնում պաշտոնական բնակարանային օգտագործողին, իսկ 3,6%-ը`ոչ պաշտոնական բնակավայրերին՝ բարաքներին ։
1950-1999 թթ. քաղաքի ջրօգտագործումը տարեկան աճել է 4%-ով`բնակչության աճին զուգընթաց։ 1999 թվականին ջրօգտագործումը կազմել է 335 միլիոն խորանարդ մետր (335 գիգալիտր)։ Ջրային պահանջարկի այս աճն Արևմտյան Քեյփի ջրամատակարարման համակարգում պլանավորվել է 1990 թվականից ։ 2000/2001 և 2003/2004 թվականների ձմեռային ցածր տեղումների ժամանակահատվածները հանգեցրել են ջրային սահմանափակումների ։ 2003 թվականին քաղաքային իշխանությունները համաձայնագիր են ստորագրել այն ժամանակվա Ջրային գործերի վարչության հետ Բերգ գետի ջրամբարի կառուցման վերաբերյալ և սկսել ջրի պահանջարկի կառավարումը։ 2009 թվականին Քեյփթաունը սպասարկող ամբարտակների պահեստավորումը 17 տոկոսով ավելացել է 768-ից մինչև 898 միլիոն խորանարդ մետր, երբ ավարտվել է Բերգ գետի ջրամբարի և Համալրման նախագծի կառուցումը ։
2007 թվականին Հարավաֆրիկյան Հանրապետության Ջրի և անտառային տնտեսության վարչությունը կանխատեսեց, որ Արևմտյան Քեյփի ջրամատակարարման համակարգի աճող պահանջարկը կգերազանցի մատակարարումը, եթե ջրային ռեսուրսների ռացիոնալ օգտագործման և պահանջարկի կառավարման միջոցառումները չիրականացվեն քաղաքային և այլ քաղաքապետարանների կողմից ։ Թեև քաղաքի ջրի պահանջարկի կառավարման միջոցառումները և այլ քաղաքային օգտագործողներ համեմատաբար հաջողություն են արձանագրել ջրի պահանջարկի նվազեցման գործում, 2015-2017 թթ. ծանր երաշտը, որը տեղի է ունենում 300 տարին մեկ, քաղաքին և ջրօգտագործողներին խիստ սահմանափակումների առաջ կանգնեցրեց։
Արտաքին հղումներ
Կատեգորիա:Հարավային Աֆրիկայի կլիմա Կատեգորիա:Երաշտներ Աֆրիկայում
Գյոքսու (Բիթլիսի գավառ)
Գյոքսու, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
Պատմամշակութային կառույցներ
Գյոքսուն ուներ Ս. Կիրակոս անունով վանք ։
Ծանոթագրություններ
Կատեգորիա:Արևմտյան Հայաստանի գյուղեր
Ղրիմի Հանրապետություն
Ղրիմի Հանրապետություն (Автономная Республика Крым, Автономна Республіка Крим, Qırım Muhtar Cumhuriyeti), Ղրիմի թերակղզու մեծ մասի վրա ստեղծված ինքնավար հանրապետություն, որը դե յուրե գտնվում է Ուկրաինայի կազմում, իսկ դե ֆակտո՝ Ռուսաստանի։ Ղրիմի Հանրապետության կազմի մեջ չի մտնում թերակղզու հարավարևմտյան մասը, որը ենթարկվում է Սևաստոպոլի քաղաքային խորհրդին, որը առանձին համապետական ենթակայության միավոր է, և Արբատյան ցամաքալեզվակի հյուսիսային մասը, որը մտնում է Խերսոնի մարզի մեջ։
Պատմություն
1921 թվականի հոկտեմբերի 18-ին Տավրիչեսկի գուբերնիայի մի մասից ձևավորվեց Ղրիմյան ԻԽՍՀ-ն։ 1945 թվականի հունիսի 30-ին այն դարձավ ՌԽՖՍՀ կազմում Ղրիմի մարզ։ 1948 թվականին Սևաստոպոլ քաղաքը առանձնացվեց, որպես հանրապետական նշանակության քաղաք։ 1954 թվականից Ուկրաինական ԽՍՀ-ի կազմի մեջ։ 1991 թվականի փետրվարի 12-ին վերականգնվեց Ղրիմյան ԻԽՍՀ-ն։
Ղրիմի տարածքը պատմության ընթացքում բազմաթիվ անգամներ գրավվել է և վերահսկվել տարբեր պետությունների կողմից։ Իր պատմության ընթացքում այն վերահսկվել է կիմերացիների, հույների, սկյութերի, գոթերի, հունների, բուլղարների, խազարների կողմից, և մտել է Կիևյան Ռուսիայի, Բյուզանդական կայսրության, Կիպչակների պետության, Օսմանյան կայսրության, Ոսկե հորդայի թաթարների պետության և Մոնղոլների ենթակայության տակ։ 13-րդ դարում այն մասնակիորեն ենթարկվում էր Վենետիկի և Գենուայի հանրապետություններին, նրանցից հետո Ղրիմը ղեկավարում էին Ղրիմի խանությունը և Օսմանյան կայսրությունը 15-18-րդ դարերում, Ռուսական կայսրության կողմից 18-20-րդ դարերում, և ի վերջո մինչև Ուկրաինայի կազմի մեջ մտնելը, այն հանդիսանում էր Սովետական Միության մաս։
ՂԻՀ այժմ ինքնավար խորհրդարանական հանրապետություն է, Ուկրաինայի կազմի մեջ, որը կառավարվում է Ղրիմի սահմանադրության համաձայն և Ուկրաինայի օրենքներով։ Մայրաքաղաքը և հանրապետության կառավարության նստավայրն է Սիմֆերոպոլ քաղաքը, որը գտնվում է թերակղզու կենտրոնում։ Ղրիմի մակերևույթի մակերեսը կազմում է 26 200 կմ², և բնակչությունը, ըստ 2007 թվականի գնահատականների, կազմում է 1 973 185 մարդ։
Հանրաքվե
2014 թվականի մարտի 16-ին, ՌԴ ուժերի կողմից Ղրիմի օկուպացիայից հետո Ղրիմում անցկացվեց թերակղզու կարգավիճակի շուրջ հանրաքվե։ Ղրիմի Գերագույն խորհուրդը, որը նախաձեռնել էր հանրաքվեն, խոստացել էր ինքնալուծարվել, եթե ընտրողները նախընտրեն Ուկրաինայի մաս մնալ։ Ըստ Ղրիմի նորահայտ իշխանությունների հանրաքվեին մասնակցեց ընտրության իրավունք ունեցող քաղաքացիների 83,1 %-ը, իսկ ըստ Ղրիմի Թաթարների Ազգային Մեջլիսի, մասնակցեց բնակչության մոտ 30 %-ը։ Արևմուտքը և Ուկրաինայի իշխանությունները չճանաչեցին հանրաքվեն։ Ըստ Ռուսաստանի տվյալների՝ հանրաքվեի մասնակիցների 96.7 %-ը ցանկություն հայտնեց միանալ Ռուսաստանին։
300-ի կոմիտեն․ համաշխարհային կառավարության գաղտնիքները
«300-ի կոմիտեն․ համաշխարհային կառավարության գաղտնիքները», ինքն իրեն որպես Մեծ Բրիտանիայի հատուկ ծառայության նախկին աշխատակից ներկայացող Ջոն Քոլեմանի հեղինակած գիրք (հեղինակի ազգանվան ճիշտ արտասանությունը և գրառումը Քո(ու)լման է)։ Գրքում նա Դավադրության տեսության տեսակետներից ներկայացնում է «համաշխարհային կառավարության» մասին իր տեսությունը և վերջինիս հիման վրա մեկնաբանում է նոր և նորագույն պատմությունը, ներկան և կանխագուշակում ապագան ։
Սեն Մարտեն դը Բավել
Սեն Մարտեն դը Բավել (Saint-Martin-de-Bavel)), կոմունա Ֆրանսիայում՝ Ռոն-Ալպեր երկրամասի Վիրյո լը Գրան կանտոնում։ Համայնքի շրջանը Բելլեն է։
Կոմունայի կոդը՝ 01372։
Աշխարհագրություն
Կոմունան Փարիզ քաղաքից գտնվում է 420 կմ հարավ-արևելք, դեպի արևելք՝ Լիոն քաղաք, 70 կմ է և 55 կմ հարավ-արևելք Բուրկ ան Բրեսից ։
Կլիմա
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ լինում են ոչ հաճախ, հիմնականում ամռան ամիսներին։
Բնակչություն
Կոմունայի բնակչությունը 2010 թվականին կազմել է 443 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 267 մարդկանցից 217-ը տնտեսապես ակտիվ են եղել, 50-ը՝ պասիվ (ակտիվության ցուցանիշը` 81,3% է, 1999 թվականին՝ 68,5%)։ 217 ակտիվ բնակիչներից աշխատել են 201-ը (102 տղամարդ, 99 կին), գործազուրկ է եղել 16 մարդ (8 տղամարդ և 8 կին)։ 50 պասիվներից 19 հոգի եղել են աշակերտ կամ ուսանող, 23-ը՝ թոշակառու, 8 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Ուոտ Թայլերի ապստամբություն
Ուոտ Թայլերի ապստամբություն, նաև անվանում էին Գյուղացիական ընդվզում կամ Մեծ ապստամբություն, ապստամբություն Անգլիայի մեծ մասում 1381 թվականին։ Ապստամբությունն ուներ տարբեր պատճառներ, ներառյալ սոցիալ-տնտեսական և քաղաքական, կապված 1340-ական թվականների Սև մահ համաճարակի, Ֆրանսիայի դեմ Հարյուրամյա պատերազմի պատճառով բարձր հարկերի և Լոնդոնում իշանության համար մղվող պայքարի արդյունքում առաջացած անկայունության հետ։ Ապստամբության վերջնական առիթ դարձավ թագավորական պաշտոնյա Ջոն Բամպթոնի միջամտություն Էսեքսում 1381 թվականի մայիսի 30-ին։ Նրա փոձերը հավաքել չվճարված հարկերը Բրենթվուդում ավարտվեց զինված ընդհարումով, որն արագորեն սփռվեց երկրի հարավ արևելյան հատվածում։ Մեծ թվով գյուղացիներ, ներառյալ գյուղերի պաշտոնյաներ ընդվզեցին՝ այրելով թագավորական փաստաթղթերը և առաջ քաշելով պահանջներ։ Գյուղացիները բողոքում էին բարձր հարկերից, ոչ ազատ աշխատուժի համակարգի, հայտնի որպես ճորտատիրություն, վերականգնումից և թագավորի պաշտոնյաների և դատավորների դեմ։
Օգտվելով իրավիճակեից ծայրահեղական հոգևորական Ջոն Բոլի և Ուոլտեր Թայլերի գլխավորությամբ Կենտի ապստամբերը շարժվեցին դեպի Լոնդոն։ Նրանք Բլեքդեթում հանդիպեցին թագավորի ներկայացուցիչներին, որոնք փորձեցին համոզել ապստամբներին վերադառնալ տուն, սակայն անհաջող։ Անգլիայի թագավոր Ռիչարդ II-ը, ով այդ ժամանակ 14 տարեկան էր, թաքնվեց ապահով Թաուերում, սակայն թագավորական զորքերի մեծ մասը դրսում էր կամ Անգլիայի հյուսիսում։ Հունիսի 13-ին ապստամբերը մտան Լոնդոն, որոնց միացավ քաղաքի ամբոխը և հարձակվեցին բանտերի վրա, ավերեցին Սավոյի պալատը, այրեցին գրքերը և ծինությունները Տեմպլում ու սպանեցին յուրաքանչուրին, ով առնչություն ուներ թագավորական կառավարության հետ։ Հաջորդ օրը Ռիչարդը հանդիպեց ապստամբենրի հետ Մայ Էնդում և համաձայնեց կատարել նրանց պահանջների մեծ մասը, ներառյալ ճորտատիրության վերացումը։ Նույն ընթացքում ապստամբները ներխուժեցին Թաուեր և սպանեցին Լորդ Կանցլերին և Լորդ Մեծ Գանձապետին, ում գտան ներսում։
Տնտեսություն
Ուոտ Թայլերի ապստամբությունը ուներ 14-րդ դարից եկած տնտեսական և սոցիալական պատճառներ ։ Դարի սկզբին անգլիացիների մեծ մասն աշխատում էր գյուղական տնտեսություններում, որը կերակրում էր քաղաքները և սատարում էր միջազգային առևտուրը ։ Անգլիայի մեծ մասում արտադրությունը կազմակերպվում էր ասպետական կալվածքների միջոցով, որոնք վերահսկում էին տեղի լորդերը, ներառյալ ջենթրին և եկեղեցին ։ Բնակչության որոշ հատվածը ոչ ազատ ճորտեր էին, որոնք աշխատում էին իրենց լորդերի հողերում։ Հավասարակշռությունը ազատների և ոչ ազատների միջև տարբեր էր Անգլիայի տարբեր հատվածներում և հարավ արևելյան հատվածում կային շատ քիչ ճորտեր ։ Որոշ ճորտեր ծնվում էին ոչ ազատ և չէին կարող լքել իրենց տերերին և աշխատել այլ լորդերի համար, մյուսներն ունեին ազատության որոշակի սահմանափակումներ՝ պայմանագիր կնքելով իրենց լորդերի հետ ։ Բնակչության աճը բերեց աշխատուժի ավելցուկի և կալվածատերերի իշխանության բարձրացմանը ։
1348 թվականի համաճարակը Սև մահ անվանմամբ տարածվեց Եվրոպայից Անգլիա՝ արագորեն սպանելով բնակչության 50 տոկոսին ։ Տնտեսական ճգնաժամից հետո Անգլիան սկսեց փոփոխություններ մտցնել տնտեսական իրավիճակում ։ Մահացածության մակարդակը բյուղացիների շրջանում նշանակեց, որ հողերը սկսեցին մեծանալ, իսկ աշխատուժը՝ փոքրանալ ։ Արսյունքում շեշտակի բարձրացավ աշխատավարձը ։ Կալվածատերերի եկամուտներն իրենց հերթին քչացան ։ Առևտրային և ֆինանսական կապերը քաղաքների հետ վերացան ։
Պաշտոնյաները քաոսը վերացնելու նպատակով արագորեն օրենսդրական փոփոխություններ մտցրեցին, այդ թվում Աշխատուժի մասին օրենքներ 1349 և 1351 թվականներին ։ Սրանով փորձ արվեց ֆիքսել աշխատավարձը հետհամաճարակային մակարդակին՝ աշխատանքից խուսափելը դարձնելով քրեորեն պատժելի, իսկ պայմանագրերից խուսափելու համար ահռելի տուգանքներ մտցվեցին ։
Շեմինա
Շեմինա (Cheminas), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 264 մարդ, բնակչության խտությունը` 28.12 մարդ/կմ²։ Բնակավայրը զբաղեցնում է 9.39 կմ² տարածք։
Աշխարհագրություն
Գտնվում է Փարիզ քաղաքից 460 կմ հարավ-արևելք, Լիոն քաղաքից` 75 կմ հարավ, Պրիվա քաղաքից` 45 կմ հյուսիս։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 185 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 38։ Ակտիվության ցուցանիշը կազմում է 79,5 %։ 147 աշխատունակ մարդկանցից աշխատել է 137 անձ (70 տղամարդ և 67 կին)։ Գործազուրկ են եղել 10 անձ (7 տղամարդ և 3 կին)։ 38 անաշխատունակներից 13-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Միշել Ալվես
Միշել Ալվես (պորտուգալերեն՝ Michelle Kristine da Silva Alves, ), բրազիլացի մոդել
Կենսագրություն
Ծնվել է Բրազիլիայի Պարանա նահանգի Լոնդրինա քաղաքում։ Սովորել է հայրենի օրրանի համալսարանում։ Որպես մոդել սկսել է աշխատել Սան Պաուլուում։ Ինքն իրեն բնութագրում է որպես լավ սովորողի, որը միշտ ձգտում է պատշաճորեն յուրացնել կյանքի դասերը ։ Տիրապետում է մի շարք լեզուների. կարողանում է սահուն, ազատ պոսել պորտուգալերեն, իտալերեն, ֆրանսերեն, անգլերեն։ Ներկայումս ապրում է Ամերիկայի Միացյալ Նահանգների Լոս Անջելես քաղաքում։ Ամուսնացել է գործարար Գայ Օսիրիի հետ։ Ունեն երեք զավակ։
Գործունեություն
Միշելի լուսանկարները լույս են ընծայվել Sports Illustrated Swimsuit Issue հանդեսի 2002 և 2003 թվականի մի շարք համարներում ։ Նա երկու անգամ մասնակցել է Victoria's Secret-ի նորաձևության ցուցադրության շոուներին, նկարահանվել դրանց հիմնադրման տասնամյակի առթիվ հրատարակված կատալոգային ժողովածուների համար՝ Sexy խորագրի ներքո։
Միշելի մեծադիր լուսանկարները զարդարել են նորաձևության համբավավոր ամսագրերի ու հանդեսների՝ Vogue-ի, Elle-ի, Marie Claire-ի, French-ի, Esquire-ի, L'Officiel-ի, Harper's Bazaar-ի, Amica-ի, Glamour-ի հարյուրից ավելի շապիկները։
Ալվեսը հանդես է եկել նաև որպես կինոդերասանուհի. նկարահանվել է Belíssima (2005), Top Models, Um Conto de Fadas Brasileiro (2011) և More Business of Being Born (2011) ֆիլմերում, հեռուստասերիալներում։
Արտաքին հղումներ
Կատեգորիա:Բրազիլացի մոդելներ
Wind of Change
Wind of Change (բառացի՝ «Փոփոխությունների քամի»), ռոք-բալլադ, որը գրվել է գերմանացի ռոք երգիչ Կլաուս Մայնեի և գերմանական ռոք-խումբ Սքորպիոնս-ի կողմից։ Այն սկզբնապես ձայնագրվել է անգլերենով, սակայն այն ձայնագրվել է նաև ռուսերենով («Ветер перемен») և իսպաներենով («Vientos de cambio») : Երգը նվիրված է Խորհրդային միության վերակառուցմանն ու սառը պատերազմի ավարտին։ Խմբի ամենահայտնի երգերից մեկն է։
Պատմություն
Ստեղծագործությունը լույս է տեսել 1990 թվականին «Crazy World» ալբոմի կազմում և շատ շուտով, բարձրանալով Եվրոպայի և Ամերիկայի հիթ-շքերթների բարձր աստիճաններ, դառնում է իսկական հիթ։
Երգը գրվել է Մայնե Կլաուսի կողմից Ռուսաստան առաջին այցի տպավորությունների տակ 1988 թվականին և «Moscow Music Peace Festival»-ից, որն անցկացվել է 1989 թվականին (1991 թվականի նրանք արդեն կատարել են ԽՍՀՄ նախագահ Միխայիլ Գորբաչովի ներկայությամբ, ով խմբի երկրպագուն էր և նույնիսկ նրանց հրավիրել է Կրեմլ)։ Երգում մասնավորապես հիշատակվում է Ռուսաստանը և Մոսկվան։
Ստեղծագործության թողարկումից մեկ տարի առաջ քանդվել է Բեռլինյան պատը, իսկ շուտով նաև ԽՍՀՄ-ը, դրա համար է «Wind of change» («Փոփոխություններ քամի») ընկալվել է որպես Վերակառուցման, սառը պատերազմի ավարտի հիմն, Գերմանիայի և Ռուսաստանի ժողովուրդների, ամբողջ աշխարհում խաղաղության խորհրդանիշ։ Կլաուսը ասում էր․ «Մեր հայրերը եկել են Ռուսաստան տանկերով»։ Մենք գալիս ձեզ մոտ կիթառներով։
1991 թվականին դուրս է եկել «փոփոխությունների քամի» սինգլը, որն առաջին հերթին ներառում էր երգի՝ խմբի կողմից ռուսերեն կատարումը, ինչպես նաև անգլերեն և իսպաներեն տարբերակները ։
Գևորգ Գյուլյուզյան
Գևորգ Էֆենդի Գյուլյուզյան (Կյուլյուզյան, ), հայ բժիշկ։
Կենսագրություն
Գևորգ Գյուլյուզյանը ծնվել է 1840-ական թվականներին, Հալեպի նահանգի Մա­րա­շի գա­վա­ռի կենտրոն Մա­րաշ քաղաքում։ Դավանանքով եղել է ավետարանական (բողոքական)։ Նախնական կրթությունն ստացել է ծննդավայրում։ Գործնական (ոչ ակադեմիական) բժշկական կրթություն է ստացել։ Եղել է Մարաշի թաղապետական բժիշկը։ Եղել է «ար­ժա­նա­վոր» և «փոր­ձա­ռու» բժիշկ։
1890 թվականին հնդախտով (խո­լե­րա) վարակված և անհույս հիվանդ Սմբատ Բյուրատի (գրող և հրապարակախոս, 1862-1915) և ուրիշ շատերի կյանքը փրկել է «Համ­լին միքս­չըր» դեղով։ 1890 թվականին քաղաքական պատճառներով ինքն ու իր հղի կինը բանտարկվել են Մարաշի բանտում, որտեղ օգնել է իր կնոջը ծննդաբերելու։ Եղել է ազնիվ, բարի, անձնվեր, իր գործը լավ իմացող անձնավորություն։
Ժողովուրդը նրան կոչել է «հի­վանդ­նե­րի հայ­րիկ»։ 1895 թվականին սպանվել է Մարաշի հայկական ջարդի ժամանակ «անօ­րեն և ան­խիղճ» թուրք Հայտար աղայի կողմից, որը մի առիթով հայերի շրջանակում այդ մասին մանրամասնորեն պատմել է «յո­խոր­տա­նօք եւ պար­ծե­նա­լով»։ Եղել է մոտավորապես 50 տարեկան։
Աղբյուրներ
Կատեգորիա:Հայ բժիշկներ Կատեգորիա:Հայոց ցեղասպանության զոհեր
Կիմ Ջոնգհյոն
Կիմ Ջոնգհյոն (հանգըլ՝ 김종현, հանջա՝ 金鐘鉉, ), հարավկորեացի երգիչ և կոմպոզիտոր, հարավկորեական SHINee բոյ բենդի և S.M. The Ballad-ի անդամ էր։
Մինչ դեբյուտը
Ջոնհյոնը տարված էր երաժշտությամբ դեռ վաղ հասակից։ Նա հանդես էր գալիս փոքրիկ խմբում և մասնակցում էր շրջանային մի շարք մրցույթների։ Սակայն իր բենդում նա ոչ թե վոկալիստ էր, այլ բասիստ։ Բենդի անունը «Zion» էր և հենց դրա ելույթներից մեկի ժամանակ էր, որ Ջոնգհյոնը նկատվեց S.M.-ի կողմից։ Մինչ նրա դեբյուտը SHINee-ի հետ, նա Զան Լիյինի հետ դուետ է ունեցել՝ «Wrongly Given Love» անվանմամբ։
SHINee
Ջոնհյոնը նկատվել է 2005 թվականի S.M.-ի քասթինգներից մեկի ժամանակ։ 2008 թվականին նա ընտրվեց SHINee խմբի անդամ, որն ունի 5 անդամ և որի դեբյուտը կայացել է 2008 թվականի մայիսի 25-ին։
SM The Ballad
2010 թվականի նոյեմբերին հայտնի դարձավ, որ Ջոնհյոնը՝ TRAX-ի Ջեյի, Super Junior-ի Կյուհյոնի և նորեկ Ջինոյի հետ կազմել են SM The Ballad խումբը՝ S.M.-ի հովանավորության ներքո։ Խմբի երաժշտական թեմատիկան հիմնված է ավելի շատ բալլադային, քան փոփ և R&B ժանրերի վրա։ 2010 թվականի նոյեմբերի 29-ին խումբը թողարկել է իր առաջին դեբյուտային ալբոմը՝ «Miss you» անվանմամբ։ Նրանք առաջին անգամ հանդես են եկել 2010 թվականի նոյեմբերի 28-ին SBS's Inkigayo-ում իրենց գլխավոր՝ «Miss you» հիթով։ Այդ օրը ներկայացրել են նաև մեկ այլ հիթ՝ «Hot Times» ալբոմից։ 2014 թվականի փետրվարի 4-ին SM Entertainment-ը հայտարարեց, որ SM The Ballad-ը վերադառնում է նոր անդամներով։ Հին կազմից միայն Ջոնհյոնն էր մնացել։ Ավելի ուշ պարզվեց, որ նա պետք է նոր ալբոմի համանուն գլխավոր երգը՝ Girls' Generation-ի Թեյոնի հետ։
Ստեղծագործությունները
Որպես խոսքերի հեղինակ Ջոնհյոնը 2009 թվականին գրել է «Juliette» երգի կորեերեն բառերը՝ իր խմբի «Romeo» ալբոմի համար, նաև «UP&DOWN» երգինը։ SHINee-ի չորրորդ՝ «Sherlock» ալբոմի «Honesty» և «Alarm Clock» երգերի խոսքերի հեղինակն է։ «Honesty»-ն գրված է երկրպագուներին հատուկ շնորհակալություն հայտնելու համար՝ այդքան ժամանակ խմբի կողքին լինելու և աջակցելու համար։ Ջոնհյոնը գրել է SHINee-ի երգերից մի քանիսը, ներառյալ՝ «Selene 6.23»-ը և «Symptoms»-ը։ Նա ամբողջովին կազմել է IU-ի հետ համագործակցության արդյունքում ստեղծված «Gloomy Clock» երգը՝ IU-ի 3-րդ ալբոմ «Modern Times»-ի համար։ Ջոնհյոնը նաև կազմել, գրել և գլխավորել է վոկալային մասը Սոն Դամ Բիի թվային սինգլը՝ «Red Candle»-ը։ Որպես MBC FM4U-ի կեսգիշերային ռադիո-շոու «Blue Night»-ի DJ նա ներկայացրեց իր նոր գրված երգերը, որոնք հատուկ պատրաստված էին իր «Blue Night Lyrics, That Man's Composition» ռադիո-անկյան համար։ MBC FM4U-ն հայտարարեց, որ սկսած հուլիսի 7-ից նրանք կհեռարձակեն Ջոնհյոնի գրած և մշակած երգերը։
Հեռուստաշոուներ
2009 թվականի նոյեմբերի 6-ին՝ KBS' Music Bank-ի ժամանակ Super Junior-ի անդամ Յեսանը անակնկալ կերպով ներկայացավ SHINee-ի հետ՝ Ջոնհյոնի փոխարեն, քանի որ նա հիվանդ էր գրիպով և ի վիճակի չէր ելույթ ունենալ։ KBS's Immortal Songs 2-ի ժամանակ Ջոնհյոնը Յեսանի հետ միասին ներկայացավ երկու դրվագում։ 2014 թվականի հունվարի 14-ին հայտնի դարձավ, որ նա որպես դերանդամ հանդես կգա Music Show օդաչուների էստրադային շոուի ժամանակ։
Անձնական կյանք
2010 թվականի հոկտեմբերի 12-ին Ինդոնեզիայում Ջոնհյոնը ստացել էր ձախ կոճի երկարատև բուժվող վնասվածք՝ «Korea-Indonesia Sharing Friendship Concert»-ի ընթացքում՝ հուզված երկրպագուների ամբոխի հարձակման պատճառով։ Դրա պատճառով նա մի քանի ամիս շարունակ չէր կարողանում պարել խմբի անդամների հետ։ Հետագայում Ջոնհյոնը ստիպված էր վիրահատություն տանել՝ վնասվածքը վերջնականապես բուժելու համար։
2010 թվականի հոկտեմբերի 26-ին Ջոնհյոնը հաստատեց իր և դերասանուհի Շին Սե-Կյունի սիրային կապերի մասին լուրերը, սակայն նրանք բաժանվեցին ինը ամիս հանդիպելուց հետո։ 2013 թվականի ապրիլի 1-ին Ջոնհյոնը ավտովթարի է ենթարկվել, բայց առանց լուրջ վնասվածքներ ստանալու։
Մահ
2017 թվականի դեկտեմբերի 18-ին Ջոնգհյոնը քրոջը հաղորդագրություն է ուղարկել, որը, քույրը բնորոշել է որպես «վերջին ուղերձ»։ Աղջիկը դիմել է ոստիկանություն՝ հայտնելով, որ երբայրը ցանկանում է ինքնասպանություն գործել։
Կորեական ժամանակով ժամը 18։10-ին ոստիկանությունը բնակարանում հայտնաբերում է տղային՝ առանց գիտակցության։ Արտիստին տեղափոխել են հարակից հիվանդանոց, որտեղ էլ վերջինս մահացել է։ Ոստիկանության տվյալներով՝ Ջոնգհյոնն ինքնասպանություն է գործել ։
Արտաքին հղումներ
Կատեգորիա:1990 ծնունդներ Կատեգորիա:Հարավկորեացի երգիչներ Կատեգորիա:Հարավկորեացի պարողներ Կատեգորիա:S.M. Entertainment Կատեգորիա:Ինքնասպան երաժիշտներ Կատեգորիա:Հարավկորեացի կոմպոզիտորներ Կատեգորիա:Հարավկորեացի մոդելներ Կատեգորիա:Հարավկորեացի դերասաններ Կատեգորիա:Հարավկորեացի հաղորդավարներ
Միլենա (անձնանուն)
Միլենա (արտասանությունը՝ [mǐlena]), կնոջ հայտնի անուն, որ ծագում է սլավոներեն «միլ»՝ գեղեցիկ, հաճելի կամ սիրելի բառից։ Այն արական սեռին տրվող Միլան կամ Միլեն անվան կանացի տարբերակն է։ Այն տարածված է հիմնականում նախկին Հարավսլավիայի մաս կազմող երկների շրջանում, ինչպիսիք են Բուլղարիան, Չեխիան, ինչպես նաև տարածված է Լեհաստանում, Ուկրաինայում, Ռուսաստանում, Բելառուսում և նույնիսկ Կոլումբիայում, Բրազիլիայում, Դոմինիկյան Հանրապետությունում և Իտալիայում ։
Անունը կրող հայտնիներ՝
Հղումներ
Միլենա անունի նշանակությունը։ Милена Անունների ազատ հանրագիտարան
Էգոն Ֆրիդել
Էգոն Ֆրիդել (Egon Friedell, ), 20-րդ դարի ավստրիացի նշանավոր գիտնական, ժուռնալիստ, գրող, թատերագիր, արվեստի պատմաբան, քննադատ, փիլիսոփա, դերասան, համերգավար։ Բնութագրվել է որպես բազմագիտակ ու բազմաշնորհ անհատականություն (polímata) :
Կենսագրություն
Էգոնը ծնվել ու մեծացել է հրեական ընտանիքում։ Հայրը՝ Մորիս Ֆրիդմանը, մետաքս արտադրող ձեռնարկության տեր էր։ Մայրը լքել է ընտանիքը, երբ տղան եղել է ընդամենը մեկ տարեկան։ Ամուսնալուծությունը ձևակերպվել է 1887 թվականին ։ Էգոնը գիմնազիան ավարտելուց հետո Բեռլինի, Հայդելբերգի, հետագայում՝ նաև Վիեննայի համալսարանում փիլիսոփայություն է ուսումնասիրել, 1912-ից 1914 թվականներին հաճախել է Վիեննայում գործող Akademischen Verband für Literatur und Musik մշակութային խմբակի պարապմունքներին, խմբավարի՝ Ռոբերտ Մյուլլերի հետ կազմակերպել մշակույթի անվանի գործիչներին նվիրված ցերեկույթներ ու երեկոներ, նրանց գրական դիմանկարները լույս ընծայել ժամանակի պարբերականներում։ Նա առաջին հերթին համբավվել է հենց այդ գրական ակնարկների (Kleine Porträtgalerie) և 1922 թվականին հրատարակած աֆորիզմների ժողովածուի (Steinbruch, vermischte Meinungen, 1922) շնորհիվ։ Հեղինակել է կոմիքսներ, Fledermaus կաբարեի համար, Ալֆրեդ Պոլգարի հեղինակակցությամբ, գրել ֆարս, որը մեծ հաջողություն է ունեցել։
Ֆրիդելին լայն ճանաչում է բերել հատկապես հին ու նոր մշակույթների պատմությանը նվիրված հինգհատորյա կոթղային աշխատությունը (Kulturgeschichte der Neuzeit. Die Krisis der europäischen Seele von der schwarzen Pest bis zum Weltkrieg. 3 Bde. Beck, München 1927–31. Kulturgeschichte des Altertums. Leben und Legende der vorchristlichen Seele. Erster Teil: Ägypten und der Alte Orient. Helikon, Zürich 1936.):
Անշլյուսից՝ ֆաշիստական Գերմանիային Ավստրիայի բռնակցումից ընդամենը երկու օր անց Էգոն Ֆրիդելն ինքնասպանություն է գործել՝ ցած նետվելով երրորդ հարկում գտնվող իր բնակարանի պատուհանից հենց այն պահին, երբ նացիստները եկել էին ձերբակալելու հրեական ծագում ունեցող բազմաքանքար այդ մարդուն ։ Նրան հուղարկավորել են Վիեննայի բողոքականների կենտրոնական գերեզմանատանը։ Մահվանից տասնամյակներ անց նրա շիրիմին շնորհվել է «պատվավոր գերեզմանի» կարգավիճակ, փակցվել է հատուկ հուշատախտակ ։ Վիեննայի Ֆլորիդսդորֆ թաղամասի փողոցներից մեկը կոչվել է Էգոն Ֆրիդելի անունով (Egon-Friedell-Gasse): 1978 թվականին, նրա ծննդայան 100-րդ տարելիցի առթիվ, Ավստրիայի փոստը թողարկել է նրա դիմապատկերը կրող հատուկ դրոշմանիշ ։ Հետմահու հրատարակվել ու վերահրատարակվել են Էգոն Ֆրիդելի բազմաթիվ երկեր, որոնց թվում նաև Abschaffung des Genies (1982) և Selbstanzeige (1983) ժողովածուները։
Գրականություն
(belegt Innerhofers Plagiate von Illigs Friedell-Buch).
Կաստել դել Մոնտե (կոմունա)
Կաստել դել Մոնտե (Castel del Monte), կոմունա Իտալիայում, գտնվում է Աբրուցո մարզի Լ'Աքվիլա գավառում ։
Բնակչությունը կազմում է 480 մարդ (2005 թվականի տվյալներով)։ Խտությունը՝ 8 մարդ/կմ²։ Տարածքը՝ 58 կմ²։ Էլեկտրոնային փոստ` 67030։ Հեռախոսային կոդ` 0864։
Բնակավայրի հովանավորող սուրբն է Դոնաթը Արեցոյից։ Տոնը միշտ նշում են Օգոստոսի 3-ին
Ժողովրդագրություն
-->
Արտաքին հղումներ
Կատեգորիա:Իտալիայի բնակավայրեր
Ռուսլան Զաբրանսկի
Կարիերան սկսել է լվովյան «Կարպատի» ակումբի կազմում, որտեղ չորս տարի հանդես գալուց հետո տեղափոխվել է «Էվիս»։ Այս ակումբի կազմում նա երկու անգամ օգնում է թիմին դուրս գալ բարձրագույն դիվիզիոն և անցկացրած վեց մրցաշրջանների ընթացքում ցուցադրում է լավ խաղ և բարձր արդյունավետություն։ 2008 թվականին ֆուտբոլիստը միանում է «Կրիվբասին», սակայն չկարողանալով հաստատվել թիմի հիմնական կազմում՝ մեկ տարի անց տեղափոխվում է «Պրիկարպատյե», հետո «Վինիցա», իսկ հետո արդեն «Տավրիա»։ 2002 թվականին մեկ մրցաշրջանով վերադառնում է «Նիկոլաև» ։
Վաղ տարիներ
Ծնվել է Վոլկով գյուղում, որը գտնվում է Լվովի մարզի Պուստոմիտիի շրջանում։ Ռուսլանի լույս աշխարհ գալուց անմիջապես հետո, ընտանիքը տեղափոխվել է Լվով, որտեղ նրա ծնողները՝ Միխայիլ Վասիլևիչը և Լյուբով Վասիլևնան աշխատում էին «Լվովպրիբոր» գործարանում, իսկ անձամբ Ռուսլանը տասը տարեկանից սկսած սկսում է հաճախել «Կարպատի» ակումբի պատանեկան ֆուտբոլային դպրոցը։ Ապագա ֆուտբոլիստի առաջին մարզիչն է դառնում Յուրի Սուսլոն։ Չորս տարի հետո Զաբրանսկուն առաջարկում են փորձաշրջան անցնել Լվովյան սպորտինտերնատում։ Նրա ակումբը երկու անգամ դառնում է «Պերեպրավա» համախորհրդային պատանեկան առաջնության մրցանակակիր և չորս անգամ հաղթում է Ուկրաինայում անցկացվող նմանատիպ ուրիշ մրցություններում։ Պատանեկան մրցաշարերից մեկում Զաբրանսկին հրավեր է ստանում «Մետալիստ» ակումբից, որտեղ մի ամսվա ընթացքում Սոչի Լեմեշկոն ստուգում է նրան։ 15 օրյա արձակուրդից առաջ «Կարպատի» ակումբի մարզիչ Ռոստիսլավ Պոտոչնյակը համոզում է հարձակվողին հրաժարվել կարիերան «Մետալիստում» շարունակելու առաջարկից և մնալ «Կարպատիում»։
«Նիկոլաև»
1992 թվականի հոկտեմբերի 10-ին հարձակվողը առաջին անգամ խաղադաշտ է դուրս գալիս իր նոր թիմի մարզաշապիկով։ «Էվիսը» իր տնային մարզադաշտում հյուրընկալել էր իվանո-ֆրանկովսկյան «Պրիկարպատյեին»։ Հանդիպման վերջին րոպեներին թիմի սկսնակը՝ Ռուսլանը, 11 մետրանոց հարված է վաստակում։ Ոչ ոք չէր վճռում մոտենալ գնդակին և այդ ժամանակ Վասիլի Եվսեևը ասում է Զաբրանսկուն, որ նա իրացնի հարվածը։ «Պրիկարպատյեի» դարպասը պաշտպանում էր Սերգեյ Ստաշկոն, ով Զաբրանսկու նախկին համադասարանցին էր լվովյան ինտերնատում. դարպասապահը գիտեր Ռուսլանի 11 մետրանոց հարվածի իրացման «կաննոները», սակայն վերջիվերջո Ռուսլանին հաջողվում է գրավել նրա պաշտպանած դարպասը ։ Իր առաջին մրցաշրջանում Զաբրանսկին ակումբի կազմում դառնում է 17 գոլի հեղինակ։ Հաջորդ մրցաշրջանում՝ 15, այդ թվում նաև առաջնության վերջին տուրում «Նեֆտնյակի» դեմ խաղում հեղինակված հաղթական գոլը, որը հնարավորություն տվեց «Էվիսին» բարձրանալ բարձրագույն դիվիզիոն։
1994 թվականին մի քանի հաջող խաղերից հետո, երբ հունիսից օգոստոսը Ռուսլանը անցկացնելով 11 հանդիպում դառնում է 10 գոլի հեղինակ՝ նրա ծառայություններով սկսում են հետաքրքրվել շատ ակումբներ։ Ակումբի գլխավոր մարզիչ Եվգենի Կուչերևսկուն հաջողվում է հարձակվողին պահել թիմում։ 1995-96 մրցաշրջանում ֆուտբոլիստի մոտ առողջական խնդիրներ են ախտորոշվում։ Շուրջ երեք ամիս Զաբրանսկին անցկացնում է հիվանդանոցում, որից դուրս գալուց հետո նրան կրկին երեք ամիս ժամկետով արգելում են քայլել։ Միայն հաջորդ տարվա մարտին Ռուսլան Զաբրանսկին լիովին ունակ է դառնում մասնակցել ուկրաինական ակումբի կողմից անցկացվող մարզումներին։
1997-98 թվականներին մրցաշրջանում Զաբրանսկին կարողանում է վերադարձնել իր երբեմնի մարզավիճակը։ Ձմեռային ընդմիջումից առաջ նրան հաջողվում է առաջնությունում անցկացրած 17 հանդիպումներում դառնալ 10 գոլի հեղինակ։ Ֆուտբոլիստը կրկին հետաքրքրություն է առաջացնում «Կարպատիի» մոտ, իսկ «Կրիվբասը» ֆուտբոլիստի տեղափոխության դիմաց առաջարկում է 200 հազար դոլար, սակայն այս անգամ արդեն ակումբի նոր գլխավոր մարզիչ Անատոլի Զայաևը բոլորին ասում է, որ Զաբրանսկին չի վաճառվում։ Մրցաշրջանի վերջում «Նիկոլաև» ակումբը առաջնության մրցաշարային աղյուսակի երկրորդ հորիզոնականում գտնվող ակումբից բավականին մեծ միավորային առավելություն ունենալով՝ դառնում է չեմպիոն։ Դեռևս առաջնության ավարտից երեք ամիս առաջ, ակումբը սկսում է չտալ ֆուտբոլիստների պայմանագրերով նշանակված աշխատավարձերը, ինչի արդյունքում ակումբի չորս առաջատար ֆուտբոլիստները, այդ թվում նաև Զաբրանսկին՝ պայմանագիր են կնքում «Կրիվբասի» հետ ։
«Կրիվբաս» և կարիերայի ավարտ
Նոր ակումբի կազմում Ռուսլանի խաղը չի ստացվում։ Բարձրագույն առաջնությունում անցկացրած կես տարվա ընթացքում նրան «Կրիվբասի» կազմում հաջողվում է դառնալ ընդամենը երկու գոլի հեղինակ, որոնցից երկրորդը «Կրիվաբասի» համար բարձրագույն առաջնությունում դառնում է 200-րդ հոբելյանական գոլը ։ Զայաևի հրավերով Ռուսլանը 150 հազար դոլարի դիմաց համալրում է իվանո-ֆրանկովսկյան «Պրիկարպատյեի» կազմը ։ Ակումբը շատ մոտ էր գտնվում բարձրագույն դիվիզիոնից դուրս մնալուն։ Զայաևի գլխավորության տակ անցկացրած 10 խաղերում Ռուսլանը դառնում է 3 գոլի հեղինակ։ Երրորդ գոլը հարձակվողը հեղինակում է իր նախկին ակումբը համարվում «Նիկոլաևի» դարպասը. հանդիպման ավարտից մի քանի րոպե առաջ Ռուսլանը «հասցնում է» նաև կարմիր քարտ ստանալ ։ Մրցաշրջանային արդյունքներով «Պրիկարպատյեին» հաջողվում է պաշտպանել իր դիրքերը և մնալ բարձրագույն առաջնությունում։ Զայաևին փոխարինելու է գալիս Իգոր Յավորսկին, ով հիմնական կազմում սկսում է չվստահել Զաբրանսկուն։ 2001 թվականը ֆուտբոլիստը սկսում է «Վինիցայում», իսկ ավարտում է «Տավրիայում», որը նրա տեղափոխության ժամանակ գլխավորում էր Զայաևը։ Սիմֆերոպոլցիների կազմում ֆուտբոլիստը նշում է իր նորամուտը տնային մարզադաշտում կայացած «Կարպատիի» դեմ խաղում։ Դուրս գալով խաղադաշտ հանդիպման 77-րդ րոպեին, Ռուսլանը 10 րոպե անց գոլ է հեղինակում իր նախկին ակումբի դարպասը։ Այդ գոլը հարձակվողի համար բարձրագույն առաջնությունում դառնում է վերջինը ։
Սիրողական ակումբներում
2004 թվականին Վասիլի Իվանովիչ Զաիկինը, «Օլիմպ» սպորտակումբի ներկայացուցիչը առաջարկում է Զաբրանսկուն գլխավորել «Մետալուրգ» ակումբը, որը հանդես էր գալիս տեղի առաջնությունում  ։ Այդ ակումբի բոլոր ֆուտբոլիստները արտադրական գործարաններում էին աշխատում, ինչի պատճառով հավանականությունը մեծ էր, որ նրանք բաց կթողնեին և ակումբի ներսում կատարվող մարզումները և առաջնության շրջանակներում կայանալիք խաղերը ։ Չնայած այդ հանգամանքին Զաբրանսկին ընդունում է այդ առաջարկը և հաճախ անգամ խաղադաշտ դուրս գալով մասնակցում էր որոշ խաղերի, ինչի արդյունքում նա դառնում է առաջնության լավագույն ռմբարկուն՝ հեղինակած 23 գոլերով ։
Մարզչական կարիերան Զաբրանսկին շարունակում է «Վորոնովկա» ակումբում։ Ակումբի հետ Զաբրանսկին նախ հաղթում է տեղ առաջնությունը, իսկ երկու տարի անց հաղթանակ են տանում տարածքի առաջնության ամենուժեղ ակումբ ճանաչվելու մրցությունում ։
«Նիկոլաև»
2010 թվականի օգոստոսի 9-ին Ռուսլան Զաբրանսկին որպես մարզիչ գլխավորում է «Նիկոլաևը», որը այդ ժամանակ հանդես էր գալիս երկրորդ առաջնությունում։ Ռուսլանի սեփական նշմամբ, նա այդքան էլ չէր ուզում դառնալ այդ ակումբի ֆուտբոլային մարզիչը և այդ քայլին գնացել էր քաղաքապետ Վլադիմիր Չայկայի խնդրանքով ։ Դառնալով ակումբի մարզիչը, Զաբրանսկին իրեն որպես օգնական հրավիրում է իր նախկին մարզիչ Զայաևին։ Ռուսլանը գլխավորել էր ակումբը առաջնության չորրորդ տուրից սկսած և այդ պահին ակումբը նախորդ երեք տուրերում վաստակել էր 4 միավոր։ 10-րդ տուրում, վեց անընդմեջ հաղթանակներից հետո Զաբրանսկու թիմը մրցաշարային աղյուսակում զբաղեցնում է երկրորդ հորիզոնականը   ։ 20-րդ տուրից հետո Նիկոլաևը գտնվում էր փոխադրական հորիզոնականներում և շատ մոտ էր բարձրագույն առաջնություն վերադառնալուն։ Մրցաշրջանի ավարտից առաջ նրանք պաշտպանում էին իրենց դիրքերը. ավարտից երեք տուր առաջ նրանց սպասվում էր «Սումիի» դեմ կայանալիք կարևոր հանդիպումը։ Այդ ակումբի հետ միասին Նիկոլաևը կիսում էր առաջնության առաջին հորիզոնականը։ Հանդիպման երկրորդ խաղակեսի ավելացված չորրորդ րոպեին Նիկոլաևին հաջողվում է գոլ խփել և հաղթանակ տանել այդ խաղում ։ Այդ հաղթանակի շնորհիվ նրանք արդեն դառնում է առաջնության լիակատար առաջատարը։ Հաղթանակ տանելով նաև առաջնության վերջին տուրում, նրանք դառնում են չեմպիոն և վերադառնում բարձրագույն առաջնություն ։
Բարձրագույն առաջնություն վերադառնալուց հետո «Նիկոլաևի» միակ առաջադրանքը՝ կրկին այն չլքելն էր։ Մրցաշրջանի սկզբից սկսած նրանք մրցաշարային աղյուսակում զբաղեցնում էին ցածր հորիզոնականներ, իսկ արդեն վերջին տուրից հետո նրանք զբաղեցրել էին 16-րդ հորիզոնականը ։ Այդ հորիզոնականը «Նիկոլաևին» ուղարկում էր Խմելնիցկի՝ երկրորդ լիգայի հաղթող «Ավանգարդի» հետ լրացուցիչ խաղ անցկացնելու։ Խաղը ինչպես և մրցաշրջանը դժվար է ստացվում։ Խաղի ընթացքում երկու անգամ Նիկոլաևը ստիպված էր հավասարեցնել խաղի հանդիպման հաշիվը, սակայն խաղի վերջին 20 րոպեներին մրցակիցը թուլացնում է խաղի տեմպը և Նիկոլաևը հավասարեցնելով խաղի հաշիվը անմիջապես նաև առաջ է անցնում և տանում է կամային հաղթանակ  ։ Մրցաշրջանի առաջադրանքը կատարված էր։
Նոր մրցաշրջանը «Նիկոլաևը» սկսում է ՊՖԼ-յին ունեցած իր պարտքերով ։ Ակումբի նախագահ Անատոլի Վալաևը միայնակ այլևս ունակ չէր ֆինասավորել ակումբին։ Չմարած պարտքերի պատճառով ակումբի վաստակած միավորներից հանվում է երեք միավոր ։ Ֆուտբոլիստներին տրվող աշխատավարձերը ուշացվել էին 2,5 ամսով ։ Արտագնա խաղերի համար անհրաժեշտ գումարը կամ Զաբրանսկին էր վճարում կամ էլ քաղաքի կառավարությունը ։ Ինչպես անձամբ նշել է Զաբրանսկին՝ նա ակումբի վրա իր սեփական գումարներից ծախսել էր շուրջ 800 հազար գրվինա ։ Շուտով Վալաևը երես է թեքում ակումբից և 2012 թվականի հոկտեմբերի 19-ին կայացած պրես-կոնֆերանսի ժամանակ ակումբի նոր նախագահ է նշանակվում Զաբրանսկին ։ 2013 թվականի հունվարին Զաբրանսկուն փոխարինելու է գալիս Գուրգեն Օրոնյուկը ։ Ակումբի ֆինանսական վիճակը աստիճանաբար վերականգնվում է, իսկ ամբողջ առաջնության իսկական դեմք է դառնում մրցաշրջանի եզրափակիչ խաղը, որում Զաբրանսկու գլխավորած ակումբը տնային մարզադաշտում բելոցերկովսկյան «Արսենալի» դեմ կայացած խաղում տանում է 8-0 հաշվով հաղթանակ ։ Այդ արդյունքը ռեկորդային է դառնում «Նիկոլաևի» համար Ուկրաինայի առաջնությունում՝ մեկ խաղում խփված և բաց թողնված գոլերի տարբերության քանակով։ 2012-13 մրցաշրջանը Նիկոլաևը ավարտում է 6-րդ հորիզոնականում, ինչը վերջին 10 տարիների լավագույն ցուցանիշն էր ։
Մանկա-պատանեկան ֆուտբոլում
2008 թվականի հունվարին Զաբրանսկին նշանակվում է «Նիկոլաևի» մանկա-պատանեկան դպրոցի թիմի մարզիչ ։ Դպրոցը Ռուսլանը կառավարում է մինչև 2013 թվականի սեպտեմբերը ։ 2014 թվականին Նիկոլաևում պլանավորվում էր նոր ֆուտբոլային ակադեմիա կառուցելը ։
Հեռուստատեսություն
2014 թվականին Զաբրանսկին փորձագետի դերում մասնակցում է «Ֆուտբոլ» հեռուստաալիքի եթերին ։
Բարեգործություն
2014 թվականի հոկտեմբերին Զաբրանսկին գլխավոր է հանրահայտ նիկոլաևցիների թիմը Աշխարհի գավաթ մրցաշարի շրջանակներում կայացած խաղում։ Խաղի շնորհիվ կամավորների կողմից հավաքված գումարը նվիրաբերվում է ուկրաինացի զինվորներին ։
Արտաքին հղումներ
Կատեգորիա:Ուկրաինացի ֆուտբոլիստներ Կատեգորիա:Ֆուտբոլի հարձակվողներ
Լը Շեյլար
Լը Շեյլար (Le Cheylard), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 3285 մարդ, բնակչության խտությունը` 244.24 մարդ/կմ²։ Բնակավայրը զբաղեցնում է 13.45 կմ² տարածք։
Աշխարհագրություն
Գտնվում է Փարիզ քաղաքից 470 կմ հարավ, Լիոն քաղաքից` 105 կմ հարավ, Պրիվա քաղաքից` 24 կմ հյուսիս-արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 1983 աշխատունակ (15-64 տարեկան) բնակիչ, որոնցից ակտիվ էին 1416-ը, իսկ ոչ ակտիվները` 567։ Ակտիվության ցուցանիշը կազմում է 71,4 %։ 1416 աշխատունակ մարդկանցից աշխատել է 1306 անձ (693 տղամարդ և 613 կին)։ Գործազուրկ են եղել 110 անձ (53 տղամարդ և 57 կին)։ 567 անաշխատունակներից 121-ը եղել են աշակերտներ կամ ուսանողներ, 278-ը` թոշակառուներ, իսկ 168-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սեն Մարտեն դյու Մոն (Էն)
Սեն Մարտեն դյու Մոն  (Saint-Martin-du-Mont), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պոն դ'Էն կանտոնի կազմի մեջ։ Պերոնի շրջանի Բուրկ ան Բրես նահանգում։
Կոմունայի կոդը՝ 01374։
Աշխարհագրություն
Կոմունան Փարիզ քաղաքից գտնվում է 380 կմ հարավ-արևելք, դեպի հյուսիս-արևելք՝ Լիոն քաղաք, 55 կմ է և 14 կմ հարավ-արևելք Բուրկ ան Բրեսից ։
Կլիմա
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։
Բնակչություն
Կոմունայի բնակչությունը 2010 թվականին կազմել է 1651 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 1051 մարդկանցից 818-ը տնտեսապես ակտիվ են եղել, 233-ը՝ պասիվ (ակտիվության ցուցանիշը` 77,8% է, 1999 թվականին՝ 77,6%)։ 818 ակտիվ բնակիչներից աշխատել են 788-ը (418 տղամարդ, 370 կին), գործազուրկ է եղել 30 մարդ (12 տղամարդ և 18 կին)։ 233 պասիվներից 78 հոգի եղել են աշակերտ կամ ուսանող, 108-ը՝ թոշակառու, 47պասիվ են եղել այլ պատճառներով ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Հոգևոր ուսումնական հաստատություններ
Առաջին հոգեւոր ուսումնական հաստատությունները
Մ. թ. ա. I հազարամյակի կեսերին Հնդկաստանում և Կենտրոնական ու Միջին Ասիայի պետություններում երևան եկան բուդդայական վանքեր, որոնցից շատերը դարձան ուսումնական հաստատություններ։ Հնդկաստանում բուդդայական վանական դպրոցներից բացի կային նաև բրահմաների կաստայական դպրոցներ։ Քրիստոնեության ծագումից հետո երևացին նոր տիպի հոգևոր ուսումնական հաստատություններ Ալեքսանդրիայում (Եգիպտոս), Երուսաղեմում, Հռոմում և Հռոմեական կայսրության այլ քաղաքներում։ Բյուգանդական շրջանում առաջանում են հայ և վրաց. եկեղեցիների հոգևոր սեմինարիաներ։ Կաթոլիկական հոգևոր ուսումնակն հաստատություններն ունեին խիստ արտահայտված կրոնական ուղղվածություն։ Համալսարանների կազմակերպմամբ (XI— XII դդ.) սկսեցին հիմնվել աստվածաբանական ֆակուլտետներ։ XV դ. սկզբներին Արևմտյան Եվրոպայի 46 համալսարաններից 18-ը ունեին այդպիսի ֆակուլտետներ։ XVI դ. ստեղծվում են նաև բողոքական եկեղեցու հոգևոր ուսումնական հաստատություններ։ Իսլամական հոգևոր ուսումնական հաստատությունների՝ մեդրեսեների մասին առաջին հիշատակությունները վերաբերում են IX դ.։
Հոգևոր ուսումնական հաստատություն Հայաստանում։
Հեթանոսության շրջանում (մ. թ.ա. I հազարամյակ) Հայաստանում գործում էին մեհենական դպրոցներ։ Քրիստոնեության մուտքից հետո հիմնվեցին վանական, եկեղեցական դպրոցներ։ XI— XII դդ. ծխական, վանական ու եկեղեցական դպրոցներից բացի առանձնացնում են դպրատները, դպրեվանքերը, ընծայարանները, ժառանգավորաց դպրոցներն ու վարժարանները։ XI—XV դդ. բարձրաստիճան հոգևորականներ են պատրաստել ու վարդապետական կոչումներ են տվել Մյունյաց վարդապետարանը, Անիի, Սանահինի, Հաղպատի, Գոշավանքի, Բջնիի, Խորանաշատի դպրոցները, Գլաձորի, Տաթևի համալսարանները են (տես Գլաձորի համալսարան, Տաթեի համալսարան)։ XVII—XVIII դդ. կրոնական ու աստվածաբանական կրթություն են տվել էջմիածնի ժառանգավորաց, Հովաևնավանքի, Բաղեշի Ամրդոլու վանքի, Սյունյաց, Հարանց անապատի դպրոցները։ Կ. Պոլսում աչքի է ընկել Հովհաննես Բաղիշեցու (Կոլոտ) դպրանոցը (XVIII դ.), Գումգաբուի մայր դպրատունը (1741), Նոր Ջուղայի Ամենափրկիչ վանքի դպրոցը (1640)։ XVIII դ. Հոգևոր ուսումնական հաստատություն են հիմնում նաև Մխիթարյան միաբանները Ս. Ղազարում, Տրիեստում։ XIX դ. հոգևոր դպրոցներ են հիմնադրվել Ախալցխայում (1830), Ախալքալաքում (1836), Վերին Ագուլիսում (1867), Բաքվում (1866), Աստրախանում (1859), Նոր Նախիջևանում (1875)։ Բարձրաստիճան հոգևորականներ պատրաստելու նպատակով հիմնադրվում են էջմիածնի Գնորգյան ճեմարանը (1874), Արմաշի դպրեվանքը (1889), Երուսաղեմի ժառանգավորաց վարժարանը (1843), Ս. Ղազարի Մուրատ-Ռափայելյան վարժարանը (1836), Վիեննայի Մխիթարյանների դպրոցը (1811)։ Այժմ գործում են էջմիածնի հոգևոր ճեմարանը, Երուսաղեմի ժառանգավորաց վարժարանը, Անթիլիասի ընծայարանը (1929), Վենետիկի և Վիեննայի Մխիթարյանների ընծայարանները։
Ռուսաստանի հոգեւոր ուսումնական հաստատությունները
Ռուսաստանում հոգևոր ուսումնական հաստատությունները սկիզբ են առնում 1030-ից, երբ Ցարոսլավ Իմաստունի հրամանով Նովգորոդում եպիսկոպոսական ամբիոնին կից հիմնվում է ուղղափառ քահանաների ուսումնարան։ Միակ աստվածաբանական դպրոցը Կիևի հոգևոր ակադեմիան էր (հիմն. 1632-ին)։ XVII դ. վերջում Մոսկվայում հիմնվեց վանական դպրոց, իսկ հետագայում նրա հիման վրա՝ սլավոնա-հունա֊լատինական ակադեմիան։ XVIII դ. 2-րդ քառորդում հոգևոր ուսումնական հաստատություն էին ուսուցման 8-ամյա ծրագրով արքեպիսկոպոսական դպրոցները, որոնք հետագայում կոչվեցին սեմինարիաներ։ Ռուսաստանում կային նաև հռոմեա-կաթոլիկական ակադեմիա, կաթոլիկ կոլեգիաներ և սեմինարիաներ, իսլամական ուսումնական հաստատություններ։ ժամանակակից արտասահմանյան հոգևոր ուսումնական հաստատություն ստորաբաժանվում են 3 հիմնական խմբերի՝
Հոգևոր ուսումնական հաստատությունում 1970 թ-ին ռուս, ուղղափառ եկեղեցու համար հոգևորականներ էին պատրաստում Մոսկվայի և Լենինգրադի հոգևոր ակադեմիաներն ու Զագորսկի, Լենինգրադի և Օդեսայի հոգևոր սեմինարիաները։ Միջնակարգ հոգևոր ուսումնական հաստատություն են վրաց. ուղղափառ եկեղեցու քահանայական-աստվածաբանական (Մցխեթ), բողոքական աստվածաբանական Կաունսա և Ռիգա), ավետարանական քրիստոնյա-բապտիստների աստվածաշնչյան դասընթացները (Մոսկվա), Տաշքենդի բարձրագույն հոգևոր դպրոցը, Բուխարայի 7-ամյա Միրիարաբ մեդրեսեն, Էջմիածնի հոգևոր ճեմարանը։
Գրականություն
Կատեգորիա:Հոգևոր վարժարաններ
Օրդենի գաղտնիքը
«Օրդենի գաղտնիքը» (The Order), 2001 թվականի ֆիլմ, որի գլխավոր դերերում են եղել Ժան-Կլոդ Վան Դամը և Չառլթոն Հեսթոնը։
Սյուժե
1099 թվականին, Խաչակրաց արշավանքի տարիներին, քրիստոնյա ռազմիկները հասնում են Երուսաղեմ, որտեղ կողոպտում ու սպանում են տեղաբնակներին։ Ասպետ Շառլ Լե Վելան, տպավորված կռվի սարսափով, որոշում է ստեղծել նոր կրոնական օրդեն։ Այդ նոր Օրդենը մի տեղում հաշտեցնում է երեք կրոնի ներկայացուցիչներին՝ քրիստոնյա, հրեա և մուսուլման։ Որպես ինքնահռչակված առաջնորդ ու մեսիա, Շառլը գրառում է Օրդենի սուրբ տեքստերը։ Մնացած քրիստոնյաները մեղադրում են Շառլին հերետիկոսության մեջ, և հարձակվում են նրա ու նրա աշակերտների վրա։ Հարձակման ժամանակ սուրբ գրվածքի վերջին գլուխը կորչում է անապատում։
2000-ական թվականներ։ Ռուդի Կեֆմեյեր (Ժան Կլոդ Վան Դամ), թանկարժեք պատմական ցուցադրանմուշների գող և մաքսանենգ է։ Ռուդիին հաջողվում է մուտք գործել բարձրաստիճան անվտանգության շենք, որտեղ գողանում է Ֆաբերժեի Ձուն, զարդարված թանկարժեք քարերով ու ստեղծված ակնհայտորեն ռուսական ցարերի համար։ Նա գողանում է ձուն ռուսական մաֆիայի ազդեցիկ պարագլխի անձնական հավաքածուից, Թել Ավիվի իր ընկեր- համախոհի օգնությամբ, սակայն չի կարողանում դրա դիմաց փող ստանալ։ Գլխավոր հերոսի հայրը՝ Օզին, ով հնէաբան է ու թանգարանի պահապան, հայտնաբերում է այն նույն գրվածքները, որոնք կորել էին Խաչակրաց արշավանքների ժամանակ։ Գրվածքները բացատրում են դավանանքների տարբերությունները։ Գրվածքներում կա նաև Երուսաղեմի հնագույն քարտեզը, որը ցույց է տալիս հրեական գանձի տեղադրությունը։ Օզին գնում է Իսրայել, որտեղ նրան առևանգում են։ Ռուդին, ով լսում է կատարվածի մասին, մեկնում է Երուսաղեմ, որպեսզի փրկի հորը։ Օսկարի զուգընկերը՝ պրոֆեսոր Ուոլթ Ֆինլին (Չառլթոն Հեսթոն), հանձնում է Ռուդիին Արևելյան Երուսաղեմի բանկում գտնվող գանձապահարանի բանալին, որտեղ պահվում են թանկարժեք իրեր։ Իսրայելյան ոստիկանության գլխավոր Բեն Ները Ռուդիի ժամանմանը դիտարկում է թշնամաբար և նախաձեռնում է քայլեր, որպեսզի վտարի Ռուդիին, սակայն ոստիկանության լեյտենանտ Դալիա Բարը վտանգում է իր կյանքը և կարիերան, որպեսզի օգնի նրան։ Նրա օգնությամբ Ռուդին բացում է գանձապահարանն ու գտնում է քարտեզը, որը ցույց է տալիս մի շարք թունելներ ու Երուսաղեմի ստորերկրյա սենյակներ։ Սակայն այդքան ցանկալի ոսկին գտնելու ճանապարհին Ռուդին ու Դալիան ստիպված են լինում բացահայտել Օրդենի խելագար առաջնորդի գաղտնի դավադրանքը, որով, նա ցանկանում էր սկսել նոր Սուրբ պատերազմ ու Երկրի վրա հաստատել արյան ու ահաբեկչության իշխանություն։
Պարսեր
Պարսեր կամ փարսեր (գուջարաթերեն՝ પાર્સી [pa։rsi։]), Հնդկաստանում և Պակիստանում զրադաշտականության հետևորդների էթնիկական խումբ, որն ունի պարսկական ծագում։ Թվաքանակը՝ 110 հազ. մարդ (1973)։ Ավանդաբար բնակվում են Հնդկաստանի Գուջարաթ նահանգում, ներկայումս առավելապես բնակվում են Մումբայում (նախկինում՝ Բոմբեյ)։
Ծեսեր
Պարսերը զրադաշտական են։ Մահացածներին հանձնում են անգղներին՝ հոշոտման, այսպես կոչված լռության աշտարակում (պարսկերեն դախմա/դահմե, دخمه‎‎, ˈdäχ-mä)։ Այդ կառույցը բնակությունից հեռու մի որևէ անապատային վայրում է, որտեղ բաց երկնքի տակ դրվում է դին, հավատալով, որ արևի ճառագայթները մահացածի հոգուն կուղղորդեն դեպի երկինք, իսկ ոսկորները՝ շնորհիվ գիշատիչ լեշակերների, անգղների, արագ կազատվեն քայքայվող մարմնից։ Հետագայում ոսկորները սկսեցին հավաքել այսպես կոչված ոսկրատներում։ Այդ ծիսակարգը կատարվում է, որպեսզի չապականվի բնության տարերքներից և ոչ մեկը՝ կրակը, ջուրը, օդը և հողը։
Զրադաշտական կրոնի համար պաշտամունքային առավել մեծ նշանակություն ունի կրակը։ Եվ այն չի կարելի պղծել մահացածի ապականող մարմինը այրելու նպատակով ։
Սակայն որոշ դեպքերում ստիպված են լինում խախտել այդ ավանդույթը, որպես կանոն իրենց բնակության երկրներում գործող պետականորեն ընդունված թաղման արարողակարգերով պարտադրված։